Contia Multnomah, Oregon

La contia Multnomah es un contia de la stato de Oregon norde-ueste.  Lo es la contia la plu poplada, e ance la min vasta, en la stato.  La seja de la contia es Portland.  Lo borda la contia Washington a la ueste, la contia Clackamas a la sude, la contia Hood River a la este, la contia Columbia a la norde-ueste, e la contia Clark, Washington, a la norde.

La etimolojia de la nom "Multnomah" deriva de un parola de Xinuc Uaua, nematlnomaq, "rio basa," en refere a la rio Willamette a norde de la cascade Willamette (en Oregon City aora).

Istoria
La contia Multnomah ia es fundida como la contia 13 de la teritorio vea de Oregon a 13 desembre 1854, ante la fundi de la stato de Oregon.  Multnomah ia es divideda de un parte este de la contia Washington, e un parte norde de la contia Clackamas.

Jeografia

La cuantia de abitores de la contia es 759 256 (contada en 2012), en la area de 1 210 cilometres cuadrida. 

Governa
Seguente la constitui de Oregon, la governa de contia es encargada a alga funsionas, como la dirije de eleje, la xerif e prison de la contia, la avocato prosedente, la dirije de la libria limitada (coreti comunial), la dirije de la casa de justia (ma la judores es empleada par la stato), la sania publica (incluinte la esamina e lisensa de restorantes e laborores de comeda), e la dirije de pontes (estra pontes nasional).

La contia es ance encargada per dirije areas noncorporada.

La Contia de Multnomah maneja la Biblioteca de contia de Multnomah (BCM), un sistem de la biblioteca publica.  La BCM es un de la bibliotecas publica la plu usada en la SUA.  Orijinante como la Asosia Biblioteca de Portland (ABP), lo ia es fundida a 12 janero 1864 como un biblioteca privata.  Lo ia deveni un biblioteca publica en 1902.  La ABP ia es asorbeda en la governa de contia a 1 julio 1990. En 2013, la Biblioteca de Distrito de la Contia Multnomah (DBCM, o Multnomah County Library District en engles) ia es formida par la votores de la contia, afin la biblioteca pote crea un imposta permanente nova sur la imobilas per finansia la opera de la bibliotecas BCM. La codigo de la DBCM ia asinia ce la consiliores de contia de Multnomah es ance la membros de la comite dirijente de la DBCM simultan.

La consilio de la contia ave sinco membros elejeda.
+La consilio de contia de MultnomahpostomembrorepresentapresidenteDeborah Kafourytota de la contiadistrito unJules Baileyla lado ueste de la Willamette, e alga visinas de la lado este distrito duLoretta SmithPortland norde e norde-este (a norde de la Autovia Interstatal 84)distrito treJudy ShiprackPortland sude-este (estra areas representada par la distrito un), e la site de Maywood Parkdistrito cuatroDiane McKeella este de la contia, inclui Gresham, Troutdale, Fairview, e Wood Village

+Otra ofisias elejeda de la contiapostonomavocato de distritoRod Underhillxerif contialDan Statonesaminor contialSteve March

Sites e areas noncorporada en la contia
Sites corporada
sitecuantia de abitores (2011)area (cilometre cuadrida)Portland (1)585 845376.6Gresham105 79560.68Fairview8 9209.27Wood Village3 8852.43Troutdale16 00015.59Lake Oswego (2)36 72529.4Maywood Park7500.44
(1) Alga partes peti de Portland es en la contias Clackamas e Washington.  Esta datos inclui los.

(2) La seja de la site de Lake Oswego es en la contia de Clackamas; la site monta la du contias.  Esta datos inclui la abitores e areas en Clackamas.

Areas noncorporada
Bonneville (parario Bonneville)
Bridal Veil (cascade Multnomah)
Corbett
Dodson
Dunthorpe/Riverdale
Holbrook
Interlachen
Kings Heights
Latourell
Orient
Riverwood
Springdale
Sauvie Island
Warrendale

Categoria:Oregon
Categoria:Statos Unida de America
Categoria:Jeografia
Categoria:Cascadia